โรงแรมในดูไบทดลองเปิดให้บริการยานยนต์ไร้คนขับครั้งแรกของโลก – THE STANDARD
โรงแรมในดูไบทดลองเปิดให้บริการยานยนต์ไร้คนขับครั้งแรกของโลก
ดูไบ เมืองท่าที่สำคัญที่สุดแห่งหนึ่งของโลก กำลังตอกย้ำความเป็นผู้นำทางด้านเทคโนโลยีและนวัตกรรมสีเขียวแห่งใหม่ของโลก ด้วยการเปิดให้ทดลองใช้ยานยนต์ไร้คนขับต้นแบบ 2 คัน ที่กำลังจะปฏิวัติวงการคมนาคมของเมืองท่าแห่งนี้ไปตลอดกาล
กรมการขนส่งและเส้นทางคมนาคมของดูไบ (Roads and Transport Authority: RTA) ร่วมมือกับบริษัท Next Future Transportation คิดค้นและออกแบบยานยนต์ไร้คนขับและทดลองให้บริการเป็นครั้งแรกที่ Madinat Jumeirah โรงแรมสุดหรู 5 ดาวของดูไบ ขณะเป็นเจ้าภาพจัดการประชุมสุดยอดรัฐบาลโลก (World Government Summit) ในวันนี้
ยานยนต์ไร้คนขับที่มีขนาดเกือบเป็นทรงลูกบาศก์นี้ จะทำให้ภาพจำของการคมนาคมในดูไบเปลี่ยนไป มีความทันสมัยและใช้พลังงานสะอาดเพิ่มมากขึ้น โดย RTA เผยว่า “ยานยนต์ไร้คนขับถูกคิดค้นเพื่อใช้งานในการเดินทางระยะสั้นถึงปานกลางในเลนที่เฉพาะเจาะจง ซึ่งยานยนต์แต่ละคันสามารถเชื่อมต่อและแยกจากกันได้ โดยใช้ระยะเวลาราว 15-20 วินาที ขึ้นอยู่กับจุดหมายปลายทางของผู้โดยสาร โดยจะติดตั้งกล้องและระดับเทคโนโลยีไฟฟ้าที่จะช่วยให้การเชื่อมต่อ แยก รวมถึงการเคลื่อนที่มีความเสถียรและเเม่นยำมากยิ่งขึ้น”
#Dubai launches tests of the world’s first ‘Autonomous Pods’. @RTA_Dubai pic.twitter.com/LH1TWnplmu
— Dubai Media Office (@DXBMediaOffice) February 11, 2018
แต่ละคันจะมีความกว้าง 2.24 เมตร ความยาว 2.87 เมตร และมีความสูง 2.82 เมตร มีน้ำหนักประมาณ 1,500 กิโลกรัม รองรับผู้โดยสารได้ราว 10 คนต่อ 1 คัน (6 ที่นั่งและ 4 คนยืน) ซึ่งใช้ระยะเวลาในการชาร์จแบตเตอรี่ 6 ชั่วโมง และใช้งานได้ต่อเนื่องนานถึง 3 ชั่วโมง ด้วยความเร็ว 20 กิโลเมตร/ชั่วโมง
นอกจากนี้หากยานยนต์แต่ละคันเชื่อมต่อกันแล้ว ผู้โดยสารสามารถเดินทะลุผ่านไปยังโบกี้ต่างๆ ได้ รวมถึงยังมี Wi-Fi คอยให้บริการฟรีอีกด้วย
มัททาร์ อัล ตาเยอร์ (Mattar Al Tayer) ผู้อำนวยการและประธานคณะกรรมการของ RTA เผยว่า การทดลองให้บริการยานยนต์ไร้คนขับนี้ได้รับการสนับสนุนสำคัญจาก ชีกห์ โมฮัมเหม็ด บิน ราซิด อัล มักทูม (Sheikh Mohammed bin Rashid Al Maktoum) นายกรัฐมนตรีของยูเออีและเจ้าผู้ปกครองนครดูไบ ที่ตั้งเป้าหมายจะปฏิวัติให้การคมนาคมทั้งหมดเกือบ 1 ใน 4 ของเมืองท่าแห่งนี้ขับเคลื่อนด้วยเทคโนโลยีไร้คนขับ ภายในปี 2030 และสนับสนุนให้ดูไบเป็นเมืองท่าแห่งโลกอนาคตอย่างยั่งยืน
m.gulfnews.com/business/renewables/look-world-s-first-autonomous-pods-in-dubai-1.2171834#
www.arabianbusiness.com/transport/389656-worlds-first-autonomous-pods-unveiled-in-dubai
Dubai(Roads and Transport Authority (RTA)Next Future TransportationMadinat Jumeirahการประชุมสุดยอดรัฐบาลโลก (World Government Summit)WorldGovSummitรถยนต์ไร้คนขับ
ขายดีตั้งแต่ยังไม่ผลิต กรมตำรวจดูไบเตรียมจัดซื้อกระบะไฟฟ้า Tesla Cybertruck ออกวิ่งตรวจย่านท่องเที่ยว
นาโอมิ โอซากะ “ฉันไม่ชอบการเป็นที่สนใจ” หลังตกรอบ 2 เทนนิสดูไบ